Avis juridique important

|

32003L0104

Οδηγία 2003/104/ΕΚ της Επιτροπής, της 12ης Νοεμβρίου 2003, σχετικά με την έγκριση του ισοπροπυλεστέρα του υδροξυλιομένου αναλόγου της μεθειονίνης

Επίσημη Εφημερίδα αριθ. L 295 της 13/11/2003 σ. 0083 - 0084

Οδηγία 2003/104/ΕΚ της Επιτροπήςτης 12ης Νοεμβρίου 2003σχετικά με την έγκριση του ισοπροπυλεστέρα του υδροξυλιομένου αναλόγου της μεθειονίνηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 82/471/EOK του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων(1), όπως τροποποιήθηκε τελευταία από την οδηγία 1999/20/EΚ(2), και ιδίως το άρθρο 6,Εκτιμώντας τα ακόλουθα:(1) Η οδηγία 82/471/EΟΚ προβλέπει ότι οι τροποποιήσεις στο παράρτημα της εν λόγω οδηγίας σε συνέχεια των εξελίξεων των επιστημονικών ή τεχνικών γνώσεων εγκρίνονται με τη διαδικασία που προβλέπεται στο άρθρο 13.(2) Υποβλήθηκε αίτηση έγκρισης του ισοπροπυλεστέρα του υδροξυλιομένου ανάλογου της μεθειονίνης που ανήκει στην ομάδα "αμινοξέα και ανάλογα προϊόντα" όπως αναφέρεται στο παράρτημα της οδηγίας 82/471/EΟΚ.(3) Η επιστημονική επιτροπή για τη διατροφή των ζώων (SCAN) διατύπωσε γνώμη για τη χρήση του εν λόγω προϊόντος στις ζωοτροφές στις 25 Aπριλίου 2003, που καταλήγει ότι ο ισοπροπυλεστέρας του υδροξυλιομένου ανάλογου της μεθειονίνης δεν αποτελεί κίνδυνο για την υγεία των ανθρώπων, των ζώων ή το περιβάλλον.(4) Η αξιολόγηση της αίτησης που υποβλήθηκε για την έγκριση του ισοπροπυλεστέρα του υδροξυλιομένου ανάλογου της μεθειονίνης επισημαίνει ότι το εν λόγω προϊόν συμμορφώνεται με τις απαιτήσεις του άρθρου 6 παράγραφος 2 της οδηγίας 82/471/ΕΟΚ, σύμφωνα με τους όρους που προβλέπονται στο παράρτημα της παρούσας οδηγίας. Συνεπώς, το εν λόγω προϊόν πρέπει να εγκριθεί.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 82/471/ΕΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 20 Μαΐου 2004. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.2. Όταν τα κράτη έλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη έλη.3. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.Άρθρο 3Η παρούσα οδηγία αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 12 Νοεμβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 213 της 21.7.1982, σ. 8.(2) ΕΕ L 80 της 23.3.1999, σ. 20.ΠΑΡΑΡΤΗΜΑΠροστίθενται τα ακόλουθα στον κατάλογο των αναλόγων των αμινοξέων στον τίτλο "4.1 Aνάλογα της μεθειονίνης" της οδηγίας 82/471/ΕΟΚ:">ΘΕΣΗ ΠΙΝΑΚΑ>"


title: Οδηγία 2009/102/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009 , στον τομέα του δικαίου των εταιρειών σχετικά με τις εταιρείες περιορισμένης ευθύνης με ένα και μόνο εταίρο (Κείμενο που παρουσιάζει ενδιαφέρον για τον ΕΟΧ)

text:
               1.10.2009

               EL

               Επίσημη Εφημερίδα της Ευρωπαϊκής Ένωσης

               L 258/20

      ΟΔΗΓΊΑ 2009/102/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 16ης Σεπτεμβρίου 2009
   στον τομέα του δικαίου των εταιρειών σχετικά με τις εταιρείες περιορισμένης ευθύνης με ένα και μόνο εταίρο
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η δωδέκατη οδηγία 89/667/ΕΟΚ του Συμβουλίου, της 21ης Δεκεμβρίου 1989, στον τομέα του δικαίου των εταιρειών σχετικά με τις εταιρείες περιορισμένης ευθύνης με ένα και μόνο εταίρο (3), έχει τροποποιηθεί επανειλημμένα και ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Θα πρέπει να συντονισθούν, προκειμένου να καταστούν ισοδύναμες σε όλη την Κοινότητα, ορισμένες εγγυήσεις που απαιτούνται στα κράτη μέλη, από τις εταιρείες κατά την έννοια του άρθρου 48 δεύτερο εδάφιο της συνθήκης, για να προστατευθούν τα συμφέροντα τόσο των εταίρων όσο και των τρίτων.

               (3)

               Στον τομέα αυτό, η πρώτη οδηγία 68/151/ΕΟΚ του Συμβουλίου, της 9ης Μαρτίου 1968, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες (5), η τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, βασιζομένη στο άρθρο 54 παράγραφος 3 στοιχείο ζ) της συνθήκης περί των ετησίων λογαριασμών εταιρειών ορισμένων μορφών (6), καθώς και η έβδομη οδηγία 83/349/ΕΟΚ του Συμβουλίου, της 13ης Ιουνίου 1983, βασιζομένη στο άρθρο 54 παράγραφος 3 στοιχείο ζ) της συνθήκης για τους ενοποιημένους λογαριασμούς (7), που αφορούν αντιστοίχως τη δημοσιότητα, την εγκυρότητα των δεσμεύσεων και την ακυρότητα της εταιρείας καθώς και τους ετήσιους λογαριασμούς και τους ενοποιημένους λογαριασμούς, εφαρμόζονται στο σύνολο των κεφαλαιουχικών εταιρειών. Ωστόσο, η δεύτερη οδηγία 77/91/ΕΟΚ του Συμβουλίου, της 13ης Δεκεμβρίου 1976, περί συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες όσον αφορά τη σύσταση της ανωνύμου εταιρείας και τη διατήρηση και τις μεταβολές του κεφαλαίου της (8), η τρίτη οδηγία 78/855/ΕΟΚ του Συμβουλίου, της 9ης Οκτωβρίου 1978, βασιζομένη στο άρθρο 54 παράγραφος 3 στοιχείο ζ) της συνθήκης, περί των συγχωνεύσεων των ανωνύμων εταιρειών (9), καθώς και η έκτη οδηγία 82/891/ΕΟΚ του Συμβουλίου, της 17ης Δεκεμβρίου 1982, βασιζομένη στο άρθρο 54 παράγραφος 3 στοιχείο ζ) της συνθήκης για τη διάσπαση των ανωνύμων εταιρειών (10) που αφορούν αντιστοίχως τη σύσταση και το κεφάλαιο καθώς και τις συγχωνεύσεις και διασπάσεις, εφαρμόζονται μόνο στις ανώνυμες εταιρείες.

               (4)

               Ένα νομικό μέσο που θα επιτρέπει τον περιορισμό της ευθύνης του κατ’ ιδίαν επιχειρηματία σε ολόκληρη την Κοινότητα είναι αναγκαίο χωρίς να θίγονται οι νομοθεσίες των κρατών μελών που, σε εξαιρετικές περιπτώσεις, επιβάλλουν μια ευθύνη αυτού του επιχειρηματία για τις υποχρεώσεις της επιχείρησης.

               (5)

               Μια εταιρεία περιορισμένης ευθύνης μπορεί να έχει έναν μόνον εταίρο είτε από τη σύστασή της είτε με συγκέντρωση όλων των μεριδίων σε ένα μόνο πρόσωπο. Εν αναμονή του συντονισμού των εθνικών διατάξεων ως προς το δίκαιο των ομίλων εταιρειών, τα κράτη μέλη μπορούν να προβλέπουν ορισμένες ειδικές διατάξεις και κυρώσεις στην περίπτωση που ένα φυσικό πρόσωπο είναι ο μοναδικός εταίρος πλειόνων εταιρειών, ή όταν μια μονοπρόσωπη εταιρεία ή άλλο νομικό πρόσωπο είναι ο μοναδικός εταίρος μιας εταιρείας. Μοναδικός στόχος της εξουσιοδότησης αυτής είναι να ληφθούν υπόψη οι υφιστάμενες ιδιομορφίες σε ορισμένα εθνικά δίκαια. Προς τον σκοπό αυτό, τα κράτη μέλη μπορούν, σε ειδικές περιπτώσεις, να περιορίσουν την πρόσβαση σε μονοπρόσωπη εταιρεία ή να προβλέψουν την απεριόριστη ευθύνη του μοναδικού εταίρου. Τα κράτη μέλη είναι ελεύθερα να θεσπίσουν κανόνες προς αντιμετώπιση των κινδύνων που μπορεί να παρουσιάσει η μονοπρόσωπη εταιρεία λόγω της ύπαρξης ενός και μόνο εταίρου, και ιδίως για να διασφαλισθεί η καταβολή του εγγεγραμμένου κεφαλαίου.

               (6)

               Η συγκέντρωση όλων των μεριδίων σ’ ένα μόνο πρόσωπο, καθώς και η ταυτότητα του μοναδικού εταίρου θα πρέπει να αποτελούν αντικείμενο δημοσιότητας με σχετική καταχώριση σε μητρώο το οποίο μπορεί να συμβουλεύεται το κοινό.

               (7)

               Θα πρέπει να διατυπώνονται γραπτώς οι αποφάσεις που λαμβάνονται από τον μοναδικό εταίρο όταν ενεργεί ως γενική συνέλευση των εταίρων.

               (8)

               Ο έγγραφος τύπος θα πρέπει επίσης να απαιτείται στις συμβάσεις που συνάπτονται μεταξύ του μοναδικού εταίρου και της εταιρείας την οποία εκπροσωπεί, στο μέτρο που οι συμβάσεις αυτές δεν αφορούν τρέχουσες πράξεις συναπτόμενες υπό κανονικές συνθήκες.

               (9)

               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα μέτρα συντονισμού που προβλέπονται στην παρούσα οδηγία εφαρμόζονται στις νομοθετικές, κανονιστικές και διοικητικές διατάξεις των κρατών μελών που αφορούν τις μορφές εταιρειών που παρατίθενται στο παράρτημα Ι.
   Άρθρο 2
   1.   Η εταιρεία μπορεί να έχει ένα μοναδικό εταίρο, κατά τη σύστασή της, καθώς και με τη συγκέντρωση όλων των εταιρικών μεριδίων σ’ ένα μόνο πρόσωπο (μονοπρόσωπη εταιρεία).
   2.   Εν αναμονή του συντονισμού των εθνικών διατάξεων σε θέματα δικαίου των ομίλων εταιρειών, τα κράτη μέλη δύνανται να προβλέπουν ειδικές διατάξεις ή κυρώσεις:

               α)

               όταν ένα φυσικό πρόσωπο είναι ο μοναδικός εταίρος πλειόνων εταιρειών, ή

               β)

               όταν μια μονοπρόσωπη εταιρεία ή οιοδήποτε άλλο νομικό πρόσωπο είναι και μοναδικός εταίρος μιας εταιρείας.

         Άρθρο 3
   Όταν η εταιρεία καθίσταται μονοπρόσωπη λόγω της συγκέντρωσης όλων των μεριδίων της σε ένα μόνο πρόσωπο, η ένδειξη του γεγονότος αυτού καθώς και η ταυτότητα του μοναδικού εταίρου πρέπει είτε να τεθεί στο φάκελο ή να καταχωρηθεί σε μητρώο της εταιρείας όπως αναφέρεται στο άρθρο 3 παράγραφοι 1 και 2 της οδηγίας 68/151/ΕΟΚ, είτε να καταχωρηθεί σε μητρώο που τηρείται από την εταιρεία και το οποίο δύναται να συμβουλεύεται το κοινό.
   Άρθρο 4
   1.   Ο μοναδικός εταίρος ασκεί τις εξουσίες της γενικής συνελεύσεως των εταίρων.
   2.   Οι αποφάσεις του μοναδικού εταίρου που λαμβάνονται στον τομέα που αναφέρεται στην παράγραφο 1 εγγράφονται σε πρακτικά ή καταρτίζονται γραπτώς.
   Άρθρο 5
   1.   Οι συμβάσεις που συνάπτονται μεταξύ του μοναδικού εταίρου και της εταιρείας την οποία εκπροσωπεί εγγράφονται σε πρακτικά ή καταρτίζονται γραπτώς.
   2.   Τα κράτη μέλη έχουν τη δυνατότητα να μην εφαρμόζουν την παράγραφο 1 στις τρέχουσες πράξεις που συνάπτονται υπό κανονικές συνθήκες.
   Άρθρο 6
   Όταν ένα κράτος μέλος επιτρέπει τη μονοπρόσωπη εταιρεία, κατά την έννοια του άρθρου 2 παράγραφος 1 και στην περίπτωση της ανώνυμης εταιρείας, εφαρμόζεται η παρούσα οδηγία.
   Άρθρο 7
   Ένα κράτος μέλος μπορεί να μην επιτρέπει τη μονοπρόσωπη εταιρεία όταν η νομοθεσία του προβλέπει υπέρ των κατ’ ιδίων επιχειρηματιών τη δυνατότητα να προβαίνουν σε σύσταση επιχειρήσεων, η ευθύνη των οποίων περιορίζεται στα περιουσιακά στοιχεία που προορίζονται για συγκεκριμένη δραστηριότητα, υπό τον όρο ότι, για τις επιχειρήσεις αυτές, προβλέπονται εγγυήσεις ισοδύναμες με αυτές που επιβάλλονται από την παρούσα οδηγία ή από τις λοιπές κοινοτικές διατάξεις που εφαρμόζονται στις προβλεπόμενες στο άρθρο 1 εταιρείες.
   Άρθρο 8
   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.
   Άρθρο 9
   Η οδηγία 89/667/ΕΟΚ, όπως τροποποιήθηκε με τις πράξεις που παρατίθενται στο παράρτημα ΙΙ μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β.
   Οι αναφορές στην καταργούμενη οδηγία θεωρούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙΙΙ.
   Άρθρο 10
   Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 11
   Η παρούσα οδηγία απευθύνεται στα κράτη μέλη.

      Στρασβούργο, 16 Σεπτεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Η Πρόεδρος

         C. MALMSTRÖM

      (1)  ΕΕ C 77 της 31.3.2009, σ. 42.

      (2)  Γνώμη του Ευρωπαϊκού Κοινοβουλίου της 18ης Νοεμβρίου 2008 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 13ης Ιουλίου 2009.

      (3)  ΕΕ L 395 της 30.12.1989, σ. 40.

      (4)  Βλέπε παράρτημα ΙΙ μέρος Α.

      (5)  ΕΕ L 65 της 14.3.1968, σ. 8.

      (6)  ΕΕ L 222 της 14.8.1978, σ. 11.

      (7)  ΕΕ L 193 της 18.7.1983, σ. 1.

      (8)  ΕΕ L 26 της 31.1.1977, σ. 1.

      (9)  ΕΕ L 295 της 20.10.1978, σ. 36.

      (10)  ΕΕ L 378 της 31.12.1982, σ. 47.

      ΠΑΡΑΡΤΗΜΑ I

         Μορφές εταιρειών που αναφέρονται στο άρθρο 1

                  —

                     Βέλγιο:

                  «Société privée de personnes à responsabilité limitée/Besloten vennootschap met beperkte aansprakelijkheid»,

                  —

                     Βουλγαρία:

                  «дружество с ограничена отговорност, акционерно дружество»,

                  —

                     Τσεχική Δημοκρατία:

                  «Společnost s ručením omezeným»,

                  —

                     Δανία:

                  «Anpartsselskaber»,

                  —

                     Γερμανία:

                  «Gesellschaft mit beschränkter Haftung»,

                  —

                     Εσθονία:

                  «Aktsiaselts, osaühing»,

                  —

                     Ιρλανδία:

                  «Private company limited by shares or by guarantee»,

                  —

                     Ελλάδα:

                  «Εταιρεία περιορισμένης ευθύνης»,

                  —

                     Ισπανία:

                  «Sociedad de responsabilidad limitada»,

                  —

                     Γαλλία:

                  «Société à responsabilité limitée»,

                  —

                     Ιταλία:

                  «Società a responsabilità limitata»,

                  —

                     Κύπρος:

                  «Ιδιωτική εταιρεία περιορισμένης ευθύνης με μετοχές ή με εγγύηση»,

                  —

                     Λετονία:

                  «Sabiedrība ar ierobežotu atbildību»,

                  —

                     Λιθουανία:

                  «Uždaroji akcinė bendrovė»,

                  —

                     Λουξεμβούργο:

                  «Société à responsabilité limitée»,

                  —

                     Ουγγαρία:

                  «Korlátolt felelősségű társaság, részvénytársaság»,

                  —

                     Μάλτα:

                  «Kumpannija privata/Private limited liability company»,

                  —

                     Κάτω Χώρες:

                  «Besloten vennootschap met beperkte aansprakelijkheid»,

                  —

                     Αυστρία:

                  «Aktiengesellschaft, Gesellschaft mit beschränkter Haftung»,

                  —

                     Πολωνία:

                  «Spółka z ograniczoną odpowiedzialnością»,

                  —

                     Πορτογαλία:

                  «Sociedade por quotas»,

                  —

                     Ρουμανία:

                  «societate cu răspundere limitată»,

                  —

                     Σλοβενία:

                  «Družba z omejeno odgovornostjo»,

                  —

                     Σλοβακία:

                  «Spoločnosť s ručením obmedzeným»,

                  —

                     Φινλανδία:

                  «osakeyhtiö/aktiebolag»,

                  —

                     Σουηδία:

                  «aktiebolag»,

                  —

                     Ηνωμένο Βασίλειο:

                  «Private company limited by shares or by guarantee».

      ΠΑΡΑΡΤΗΜΑ ΙΙ
      ΜΕΡΟΣ Α

         Καταργούμενη οδηγία με κατάλογο των διαδοχικών τροποποιήσεών της

      (κατά το άρθρο 9)

                  Οδηγία 89/667/ΕΟΚ του Συμβουλίου
                  (ΕΕ L 395 της 30.12.1989, σ. 40).

                  Παράρτημα Ι σημείο XI.Α της πράξης προσχώρησης του 1994
                  (ΕΕ C 241 της 29.8.1994, σ. 194).

                  Παράρτημα ΙΙ σημείο 4.Α της πράξης προσχώρησης του 2003
                  (ΕΕ L 236 της 23.9.2003, σ. 338).

                  Οδηγία 2006/99/ΕΚ του Συμβουλίου
                  (ΕΕ L 363 της 20.12.2006, σ. 137).

                  Μόνο το σημείο Α.4 του παραρτήματος

            ΜΕΡΟΣ B

         Κατάλογος ημερομηνιών ενσωμάτωσης στο εθνικό δίκαιο και εφαρμογής

      (κατά το άρθρο 9)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  89/667/ΕΟΚ

                  31 Δεκεμβρίου 1991

                  1 Ιανουαρίου 1993 το αργότερο ως προς τις εταιρείες που υπάρχουν ήδη την 1η Ιανουαρίου 1992

                  2006/99/ΕΚ

                  1 Ιανουαρίου 2007

      ΠΑΡΑΡΤΗΜΑ ΙΙΙ

         ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 89/667/ΕΟΚ

                  Παρούσα οδηγία

                  Άρθρο 1 εισαγωγική φράση

                  Άρθρο 1

                  Άρθρο 1 πρώτη έως εικοστή έβδομη περίπτωση

                  Παράρτημα Ι

                  Άρθρα 2 έως 7

                  Άρθρα 2 έως 7

                  Άρθρο 8 παράγραφος 1

                  —

                  Άρθρο 8 παράγραφος 2

                  —

                  Άρθρο 8 παράγραφος 3

                  Άρθρο 8

                  —

                  Άρθρο 9

                  —

                  Άρθρο 10

                  Άρθρο 9

                  Άρθρο 11

                  —

                  Παράρτημα Ι

                  —

                  Παράρτημα ΙΙ

                  —

                  Παράρτημα ΙΙΙ


title: Οδηγία 2004/116/ΕΚ της Επιτροπής, της 23ης Δεκεμβρίου 2004, για την τροποποίηση του παραρτήματος της οδηγίας 82/471/ΕΟΚ του Συμβουλίου όσον αφορά την προσθήκη του προϊόντος Candida guilliermondiiΚείμενο που παρουσιάζει ενδιαφέρον για τον ΕΟΧ

text:
               24.12.2004

               EL

               Επίσημη Εφημερίδα της Ευρωπαϊκής Ένωσης

               L 379/81

      ΟΔΗΓΊΑ 2004/116/ΕΚ ΤΗΣ ΕΠΙΤΡΟΠΉΣ

   της 23ης Δεκεμβρίου 2004
   για την τροποποίηση του παραρτήματος της οδηγίας 82/471/ΕΟΚ του Συμβουλίου όσον αφορά την προσθήκη του προϊόντος Candida guilliermondii

   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 82/471/ΕΟΚ του Συμβουλίου, της 30ής Ιουνίου 1982, σχετικά με ορισμένα προϊόντα τα οποία χρησιμοποιούνται στη διατροφή των ζώων (1), και ιδίως το άρθρο 6,
   Εκτιμώντας τα ακόλουθα:

               (1)

               Έχει υποβληθεί αίτηση έγκρισης για το προϊόν Candida guilliermondii, που καλλιεργείται σε φυτικά υποστρώματα και το οποίο ανήκει στην ομάδα προϊόντων «1.2.1. Ζύμες που καλλιεργούνται σε ζωικά ή φυτικά υποστρώματα» του παραρτήματος της οδηγίας 82/471/ΕΟΚ. Η ζωοτροφή αυτή είναι μικροβιακό προϊόν που βασίζεται στα κύτταρα που απομένουν μετά τη βιομηχανική παραγωγή κιτρικού οξέος με ζύμωση.

               (2)

               Η επιστημονική ομάδα για τις πρόσθετες ύλες και τα προϊόντα ή τις ουσίες που χρησιμοποιούνται στις ζωοτροφές της Ευρωπαϊκής Αρχής για την Ασφάλεια των Τροφίμων διατύπωσε γνώμη στις 7 Ιουνίου 2004 σχετικά με τη χρήση του προϊόντος αυτού στις ζωοτροφές, στην οποία καταλήγει ότι η χρήση του προϊόντος Candida guilliermondii που καλλιεργείται σε φυτικά υποστρώματα (μελάσσα ζαχαροκάλαμου) δεν παρουσιάζει κίνδυνο για την υγεία του ανθρώπου, την υγεία των ζώων ή το περιβάλλον.

               (3)

               Η αξιολόγηση της αίτησης για τη χορήγηση έγκρισης που υποβλήθηκε σχετικά με το προϊόν Candida guilliermondii που καλλιεργείται σε φυτικά υποστρώματα απέδειξε ότι το προϊόν αυτό ανταποκρίνεται στις απαιτήσεις του άρθρου 6 παράγραφος 2 της οδηγίας 82/471/ΕΟΚ σύμφωνα με τους όρους που καθορίζονται στο παράρτημα.

               (4)

               Συνεπώς, η οδηγία 82/471/ΕΟΚ πρέπει να τροποποιηθεί ανάλογα.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα της οδηγίας 82/471/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν προς την παρούσα οδηγία το αργότερο έως τις 30 Ιουνίου 2005. Κοινοποιούν αμέσως στην Επιτροπή το κείμενο των εν λόγω διατάξεων και υποβάλλουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα ο οποίος διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 22 Δεκεμβρίου 2004.

            Για την Επιτροπή

         Markos KYPRIANOU

            Μέλος της Επιτροπής

      (1)  ΕΕ L 213 της 21.7.1982, σ. 8· οδηγία όπως τροποποιήθηκε τελευταία από την οδηγία 2003/104/ΕΚ της Επιτροπής (ΕΕ L 295 της 13.11.2003, σ. 83).

      ΠΑΡΑΡΤΗΜΑ
      Στο παράρτημα της οδηγίας 82/471/ΕΟΚ, η ομάδα προϊόντων 1.2.1. αντικαθίσταται από το ακόλουθο κείμενο:

                     Ονομασία των ομάδων προϊόντων

                     Ονομασία του προϊόντος

                     Χαρακτηρισμός του θρεπτικού συστατικού ή χαρακτηρισμός του μικροοργανισμού

                     Καλλιεργητικό υπόστρωμα
                     (τυχόν προδιαγραφές)

                     Χαρακτηριστικά συστάσεως του προϊόντος

                     Ζωικό είδος

                     Ειδικές διατάξεις

                                 «1.2.1.

                                 Ζύμες που καλλιεργούνται σε ζωικά ή φυτικά υποστρώματα

                     Όλες οι ζύμες

                                 —

                                 που λαμβάνονται από τους μικροοργανισμούς και τα υποστρώματα των στηλών 3 και 4 και

                                 —

                                 των οποίων τα κύτταρα έχουν θανατωθεί

                     Saccharomyces cerevisiae
                     Saccharomyces carlsbergiensis
                     Kluyveromyces lactis
                     Kluyveromyces fragilis

                     Μελάσσες, υπολείμματα απόσταξης, σιτηρά και αμυλώδη προϊόντα, χυμοί φρούτων, ορός γάλακτος, γαλακτικό οξύ, προϊόντα υδρολύσεως φυτικών ινών

                     Όλα τα ζωικά είδη

                     Candida guilliermondii

                     Μελάσσες, υπολείμματα απόσταξης, σιτηρά και αμυλώδη προϊόντα, χυμοί φρούτων, ορός γάλακτος, γαλακτικό οξύ, προϊόντα υδρολύσεως φυτικών ινών

                     Ξηρά ύλη 16 % κατ’ ελάχιστο

                     Χοίροι προς πάχυνση»


title: Οδηγία 2005/82/ΕΚ του Ευρωπαϊκού Κοινοβουλίου και του Συμβουλίου, της  14ης Δεκεμβρίου 2005 , για την κατάργηση της οδηγίας 90/544/ΕΟΚ του Συμβουλίου σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα   (Κείμενο που παρουσιάζει ενδιαφέρον για τον ΕΟΧ)

text:
               27.12.2005

               EL

               Επίσημη Εφημερίδα της Ευρωπαϊκής Ένωσης

               L 344/38

      ΟΔΗΓΊΑ 2005/82/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 14ης Δεκεμβρίου 2005
   για την κατάργηση της οδηγίας 90/544/ΕΟΚ του Συμβουλίου σχετικά με τις ζώνες συχνοτήτων που ορίζονται για τη συντονισμένη εγκατάσταση του πανευρωπαϊκού επίγειου δημόσιου συστήματος ραδιοτηλεειδοποίησης στην Κοινότητα
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Επιτροπής των Περιφερειών (2),
   Αποφασίζοντας σύμφωνα με τη διαδικασία του άρθρου 251 της συνθήκης (3),
   Εκτιμώντας τα ακόλουθα:

               (1)

               Η οδηγία 90/544/ΕΟΚ του Συμβουλίου (4), απαιτούσε από τα κράτη μέλη να ορίσουν, έως τις 31 Δεκεμβρίου 1992, στη ζώνη φάσματος από 169,4 ως 169,8 MHz τέσσερις διαύλους για την πανευρωπαϊκή επίγεια δημόσια υπηρεσία ραδιοτηλεειδοποίησης (εφεξής «ERMES») και να καταρτίσουν, το ταχύτερο δυνατό, σχέδια ώστε να μπορέσει η πανευρωπαϊκή επίγεια δημόσια υπηρεσία ραδιοτηλεειδοποίησης να καταλάβει το σύνολο της ζώνης από 169,4 έως 169,8 MHz ανάλογα με την εμπορική ζήτηση.

               (2)

               Η χρήση της ζώνης φάσματος από 169,4 ως 169,8 MHz για το ERMES στην Κοινότητα μειώθηκε ή ακόμη και διεκόπη, με αποτέλεσμα η εν λόγω ζώνη να μην χρησιμοποιείται προς το παρόν αποτελεσματικά από το ERMES, ενώ θα μπορούσε να χρησιμοποιηθεί καλύτερα για την κάλυψη αναγκών κοινοτικής πολιτικής.

               (3)

               Με την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα («απόφαση ραδιοφάσματος») (5), θεσπίστηκε κοινοτικό και νομικό πλαίσιο πολιτικής για το συντονισμό των πολιτικών προσεγγίσεων και, όπου, απαιτείται εναρμονισμένων συνθηκών όσον αφορά τη διαθεσιμότητα και αποτελεσματική χρήση της ζώνης φάσματος που απαιτείται για την καθιέρωση και λειτουργία της εσωτερικής αγοράς. Η εν λόγω απόφαση επιτρέπει στην Επιτροπή να εκδίδει μέτρα τεχνικής εφαρμογής για να εξασφαλίσει εναρμονισμένες συνθήκες διαθεσιμότητας και αποτελεσματικής χρήσης της ζώνης του φάσματος.

               (4)

               Δεδομένου ότι η ζώνη από 169,4 ως 169,8 MHz ενδείκνυται για εφαρμογές από τις οποίες επωφελούνται άτομα με αναπηρίες και θεωρώντας ότι η προώθηση τέτοιων εφαρμογών αποτελεί πολιτικό στόχο της Κοινότητας σε συνδυασμό με τον γενικό στόχο εξασφάλισης της λειτουργίας της εσωτερικής αγοράς, η Επιτροπή με βάση το άρθρο 4 παράγραφος 2 της απόφασης ραδιοφάσματος ανέθεσε εντολή προς την Ευρωπαϊκή διάσκεψη των Ταχυδρομικών και Τηλεπικοινωνιακών Οργανισμών (εφεξής «CEPT») να εξετάσει και τις εφαρμογές που σχετίζονται με την παροχή βοήθειας σε άτομα με αναπηρίες.

               (5)

               Με βάση την εντολή αυτή, η CEPT κατάρτισε νέο σχέδιο φάσματος και κατανομή διαύλων που επιτρέπει σε έξι τύπους κατά προτεραιότητα εφαρμογών να χρησιμοποιούν από κοινού τη ζώνη έτσι ώστε να καλύπτονται αρκετές ανάγκες κοινοτικών πολιτικών.

               (6)

               Για τους λόγους αυτούς και σύμφωνα με τους στόχους της απόφασης ραδιοφάσματος, η οδηγία 90/544/ΕΟΚ θα πρέπει να καταργηθεί,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 90/544/ΕΟΚ καταργείται από 27 Δεκεμβρίου 2005.
   Άρθρο 2
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα οδηγία απευθύνεται στα κράτη μέλη.

      Στρασβούργο, 14 Δεκεμβρίου 2005.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         C. CLARKE

      (1)  Γνώμη της 27ης Οκτωβρίου 2005 (δεν έχει ακόμα δημοσιευθεί στην Επίσημη Εφημερίδα).

      (2)  Γνώμη της 17ης Νοεμβρίου 2005, κατόπιν προαιρετικής διαβουλεύσεως (δεν έχει ακόμα δημοσιευθεί στην Επίσημη Εφημερίδα).

      (3)  Γνώμη του Ευρωπαϊκού Κοινοβουλίου της 15ης Νοεμβρίου 2005 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 1ης Δεκεμβρίου 2005.

      (4)  ΕΕ L 310 της 9.11.1990, σ. 28.

      (5)  ΕΕ L 108 της 24.4.2002, σ. 1.


Avis juridique important

|

31987L0487

Οδηγία 87/487/ΕΟΚ του Συμβουλίου της 22ας Σεπτεμβρίου 1987 που τροποποιεί την οδηγία 80/1095/ΕΟΚ περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων

Επίσημη Εφημερίδα αριθ. L 280 της 03/10/1987 σ. 0024 - 0025 Φινλανδική ειδική έκδοση: Κεφάλαιο 3 τόμος 24 σ. 0154  Σουηδική ειδική έκδοση: Κεφάλαιο 3 τόμος 24 σ. 0154

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 22ας Σεπτεμβρίου 1987  που τροποποιεί την οδηγία 80/1095/ΕΟΚ περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων  (87/487/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 87/230/ΕΟΚ του Συμβουλίου της 7ης Απριλίου 1987 για την τροποποίηση της οδηγίας 80/1095/ΕΟΚ και των αποφάσεων 80/1096/ΕΟΚ και 82/18/ΕΟΚ όσον αφορά τη διάρκεια και τα χρηματοδοτικά μέσα των μέτρων για την εξάλειψη της πανώλης των χοίρων (1), και ιδίως το άρθρο 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Κοινωνικής και Οικονομικής Επιτροπής (4),  Εκτιμώντας:  ότι η οδηγία 80/1095/ΕΟΚ (5) προβλέπει ότι τα κράτη μέλη που δεν είναι επισήμως απαλλαγμένα από την κλασική πανώλη των χοίρων πρέπει να εφαρμόσουν εθνικά προγράμματα με στόχο την εξάλειψη της ασθένειας εντός προθεσμίας έξι ετών·  ότι το άρθρο 2 της απόφασης 87/230/ΕΟΚ ορίζει ότι το Συμβούλιο αποφασίζει ιδίως για τα απαραίτητα μέτρα που οφείλουν να εφαρμόσουν τα κράτη μέλη ώστε να επιτευχθεί η εξάλειψη της κλασικής πανώλης των χοίρων στην Κοινότητα· ότι τα μέτρα αυτά είναι πιθανόν να έχουν επιπτώσεις στο σύνολο της μέχρι σήμερα κοινοτικής ρύθμισης των προβλημάτων υγειονομικού ελέγχου στο εμπόριο των ζώων και των κρεάτων· ότι θα πρέπει, ως εκ τούτου, προκειμένου να εξασφαλιστεί η αποτελεσματικότητα των μέτρων αυτών, να τροποποιηθούν κατάλληλα οι διατάξεις της ρύθμισης αυτής·  ότι, κατά τη διάρκεια της περιόδου που καλύπτεται από την οδηγία 80/1095/ΕΟΚ, ενέσκηψε σοβαρή επιζωοτία κλασικής πανώλης των χοίρων στο έδαφος ορισμένων κρατών μελών και ήταν δύσκολο για τα εν λόγω κράτη να ολοκληρώσουν τα προγράμματά τους για την εξάλειψη της ασθένειας·  ότι λόγω των μέτρων που εφαρμόζονται για την καταπολέμηση της ασθένειας, και ιδίως την εφαρμογή εμβολιασμού, η ασθένεια έχει περιορισθεί· ότι, κατά συνέπεια, είναι δυνατό για τα εν λόγω κράτη μέλη να συνεχίσουν τις εργασίες εξυγίανσης για την απαλλαγή των εν λόγω εδαφών από την κλασική πανώλη των χοίρων και ότι, για να επιτευχθεί αυτό, θεωρείται απαραίτητη συμπληρωματική περίοδος τεσσάρων ετών· ότι είναι δυνατόν να αποδειχθούν αναγκαίες εργασίες εξάλειψης στα κράτη μέλη που έχουν ήδη εξυγιάνει το έδαφός τους·  ότι, υπό το φως της νέας κατάστασης που δημιουργήθηκε, θα πρέπει να συντονιστεί η παύση των συστηματικών εμβολιασμών στις περιπτώσεις που οι εν λόγω εμβολιασμοί έχουν αρχίσει·  ότι ο προσδιορισμός και η διατήρηση εδαφών των κρατών μελών ή τμημάτων αυτών των εδαφών επίσημα απαλλαγμένων ή απαλλαγμένων από κλασική πανώλη των χοίρων μπορούν να συμβάλλουν τόσο στην ελεύθερη κυκλοφορία ζώντων χοίρων και χοιρινών κρεάτων μεταξύ των εδαφών αυτών ή των τμημάτων τους όσο και στη βελτίωση της παραγωγικότητας της κτηνοτροφίας και, κατά συνέπεια, του εισοδήματος των εργαζομένων στον τομέα αυτό,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 80/1095/ΕΟΚ τροποποιείται ως εξής:  1. Στο άρθρο 2 σημείο 1 δεύτερη περίπτωση, σημείο 2 τελευταίο εδάφιο και σημείο 3, οι λέξεις «κατά τη διάρκεια των τελευταίων δώδεκα μηνών» παρεμβάλλονται μετά τις λέξεις «δεν υπάρχουν χοίροι που έχουν εμβολιασθεί κατά της πανώλης των χοίρων».  2. Παρεμβάλλεται το ακόλουθο άρθρο:  «Άρθρο 3α  1. Κάθε κράτος μέλος το οποίο, μετά το πέρας της δράσης που προβλέπεται στο άρθρο 3, δεν έχει επιτύχει να θεωρηθεί επίσημα απαλλαγμένο από την πανώλη των χοίρων καταρτίζει νέο πρόγραμμα για τη συμπλήρωση της δράσης για την εξάλειψη της εν λόγω ασθένειας.  2. Η διάρκεια πραγματοποίησης του νέου προγράμματος πρέπει να καθορίζεται έτσι ώστε η συνολική διάρκεια για την εφαρμογή της δράσης που προβλέπεται από το άρθρο 3 και το παρόν άρθρο να είναι δέκα έτη. Πρέπει να ανταποκρίνεται στις διατάξεις του άρθρου 4α και να εγκρίνεται σύμφωνα με το άρθρο 5 παράγραφος 3 της απόφασης 80/1096/ΕΟΚ (1).  (1) ΕΕ αριθ. L 325 της 1. 12. 1986, σ. 5.»  3. Παρεμβάλλεται το ακόλουθο άρθρο 4α:  «Άρθρο 4α  1. Το νέο πρόγραμμα που αναφέρεται στο άρθρο 3α πρέπει να καταρτίζεται κατά τρόπο ώστε, στο τέλος της προβλεπόμενης προθεσμίας, το έδαφος του ενδιαφερόμενου κράτους μέλους να θεωρηθεί επίσημα απαλλαγμένο από την κλασική πανώλη των χοίρων.  2. Το νέο αυτό πρόγραμμα πρέπει να προσδιορίζει ανάλογα με την περίπτωση:  α) στις περιοχές όπου πραγματοποιήθηκε ο εμβολιασμός για περισσότερο από ένα έτος:  - τον αριθμό των κτηνοτροφικών μονάδων που επιλέγονται για την εφαρμογή αντιπροσωπευτικής δειγματοληψίας της περιοχής και τον αριθμό των χοίρων σε καθεμία από αυτές,  - τον αριθμό των χοιριδίων που προέρχονται από εμβολιασθείσες μητέρες στις κτηνοτροφικές αυτές μονάδες και τα οποία θα απαλλαγούν από τον εμβολιασμό,  -τον αριθμό και τον χαρακτήρα των εξετάσεων στις οποίες υποβάλλονται τα χοιρίδια αυτά για περίοδο έξι μηνών με σκοπό την ανίχνευση της ενδεχόμενης παρουσίας του ιού της κλασικής πανώλης των χοίρων,  - στην περίπτωση που οι εξετάσεις που αναφέρονται στην τρίτη παύλα αποδεικνύουν ότι δεν υπάρχει ιός κλασικής πανώλης των χοίρων, την υποχρέωση για την παύση του εμβολιασμού και την προβλεπόμενη ημερομηνία της παύσης αυτής·  β) στις περιοχές όπου ο εμβολιασμός πραγματοποιήθηκε για λιγότερο από ένα έτος:  - την ημερομηνία κατά την οποία άρχισε ο εμβολιασμός,  - την προβλεπόμενη ημερομηνία για την εφαρμογή των ενεργειών που αναφέρονται στο στοιχείο α)·  γ) στα κράτη μέλη ή στα τμήματα εδάφους όπου ο εμβολιασμός έχει ανασταλεί αλλά που δεν θεωρούνται ακόμη επίσημα απαλλαγμένα από την πανώλη των χοίρων:  - τον αριθμό του ζωικού κεφαλαίου (ζώα εκτροφής για αναπαραγωγή, ζώα εκτροφής για πολλαπλασιασμό, ζώα μικτής εκτροφής και ζώα για πάχυνση) στα οποία θα πραγματοποιούνται δειγματοληπτικοί έλεγχοι,  - τον συνολικό αριθμό και τον χαρακτήρα των ελέγχων που θα πραγματοποιούνται ετησίως για τα εν λόγω ζωικά κεφάλαια,  - τον αριθμό των δειγματοληπτικών ορολογικών ελέγχων που θα πραγματοποιούνται ετησίως στους χοίρους που προορίζονται για σφαγή κατά τη σφαγή.  3. Τα ενδιαφερόμενα κράτη μέλη γνωστοποιούν στην Επιτροπή τις ετήσιες προβλεπόμενες δαπάνες για την εκτέλεση του νέου προγράμματος κατά την περίοδο που υπολείπεται από την 1η Ιανουαρίου 1988.»  4. Στο άρθρο 6 παράγραφος 1, προστίθεται το ακόλουθο κείμενο:  «ή τα νέα προγράμματα που προβλέπονται στο άρθρο 3α, σύμφωνα με το άρθρο 5 παράγραφος 1α της απόφασης 80/1096/ΕΟΚ.»  5. Στο άρθρο 6 παράγραφος 2, προστίθεται το ακόλουθο κείμενο:  «Τα νέα προγράμματα εγκρίνονται σύμφωνα με τη διαδικασία που προβλέπεται στο άρθρο 5 παράγραφος 3 της απόφασης 80/1096/ΕΟΚ.»  6. Στο άρθρο 6 παράγραφος 3 πρώτη και δεύτερη σειρά, μετά τις λέξεις «στο έδαφος ενός κράτος μέλους» παρεμβάλλονται οι λέξεις «ή σε κάθε άλλο τμήμα του εδάφους της Κοινότητας.»  7. Στο άρθρο 8 παράγραφος 1, προστίθεται το ακόλουθο κείμενο:  «Επίσης ένα κράτος μέλος που, κατά τη συνολική διάρκεια της δράσης που προβλέπεται στο άρθρο 2 παράγραφος 1 της απόφασης 80/1096/ΕΟΚ, έχασε το χαρακτηρισμό ως επίσημα απαλλαγμένου από την πανώλη των χοίρων, μπορεί να κάνει χρήση του άρθρου 3α παράγραφος 1, εφόσον η εκτέλεση του προγράμματός του περιορίζεται στην διάρκεια της συμπληρωματικής δράσης.»  8. Παρεμβάλλεται το ακόλουθο άρθρο 12α:  «Άρθρο 12α  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για την εφαρμογή των νέων προγραμμάτων εξάλειψης, που αναφέρονται στο άρθρο 3α και που εγκρίνονται σύμφωνα με το άρθρο 5 παράγραφος 3 της απόφασης 80/1096/ΕΟΚ, την ημερομηνία που καθορίζεται από την Επιτροπή στην απόφαση για την έγκριση των εν λόγω προγραμμάτων.»  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 22 Σεπτεμβρίου 1987.  Για το Συμβούλιο  Ο Πρόεδρος  L. TOERNAES  (1) ΕΕ αριθ. L 99 της 11. 4. 1987, σ. 16.  (2) ΕΕ αριθ. C 295 της 21. 11. 1986, σ. 5.  (3) ΕΕ αριθ. C 76 της 23. 3. 1987, σ. 169.  (4) ΕΕ αριθ. C 83 της 30. 3. 1987, σ. 3.  (5) ΕΕ αριθ. L 325 της 1. 12. 1980, σ. 1.